kardosdrur/scandi-wiki huggingface dataset:
Linda Blair

Linda Blair (født 22. januar 1959) er en amerikansk skuespiller, der blev verdensberømt som den lille pige, der bliver besat af en dæmon i Eksorcisten (1973).

Hun gentog rollen i en 2'er, og vendte som voksen tilbage som sexet stjerne i en række actionfilm etc.

Udvalgte film 
 Eksorcisten (1973)
 Airport 1975 (1974)
 Eksorcisten II: Kætteren (1977)
 Hell Night (1981)
 Chained Heat (1983)
 Savage Streets (1984)
 Repossessed (1990)
 Scream (1996)

Litteratur / kilder 
 Bill Warren: Head Turner (Fangoria nr. 98, 1990)
 Nicolas Barbano: Linda Blair folder sig ud (PS Pige-Special nr. 7, 1994)

Eksterne henvisninger 

 
 

Skuespillere fra Missouri
Uvelse

Uvelse er en lille by i Nordsjælland med . Uvelse er beliggende i Uvelse Sogn fem kilometer nordøst for Slangerup, fem kilometer nordvest for Lynge, ni kilometer sydvest for Hillerød og 35 kilometer nordvest for Københavns centrum. Byen tilhører Hillerød Kommune og er beliggende i Region Hovedstaden.

Bøger Om Byen:
 Uvelse Sogn Gennem 100 år - af Hans Andersen fra 1988
En omfattende topografisk beskrivelse af Uvelse sogn i Nordsjælland.

Kilder 

Byer i Hillerød Kommune
Girlfriend

Girlfriender en sang af den amerikanske popsanger Michael Jackson. Sangen ligger på hans Off the wall-plade fra år 1979. Sangen handler om, at Michael Jackson har fået en kæreste, men hun er kæreste med en anden, så Michael Jackson vil have hende til at fortælle ham det (Girlfriend you better tell your boyfriend).

Sange af Michael Jackson
Singler fra 1979
Calle Grenz Shop

Calle Grenz Shop er en detailkæde med ni grænsebutikker og en del af Fleggaard-koncernen.

Historie 
I 1934 åbnede Carl Andresen (kaldet Calle) en købmandsbutik på Hostrupvej 26 i Jejsing sammen med sin kone Magda - i sin fars tidligere skrædderforretning. Sammen med sin søn og medejer Antoni Andresen udvide Carl butikken i 1964. Calles Supermarked var det første landsupermarked i Sønderjylland. Da Danmark blev medlem af EF i 1973, benyttede Antoni sig af de nye muligheder og åbnede sin første grænsehandel ved Aventoft syd for Tønder. Den næste butik åbnede i Kobbermølle nord for Flensborg i 1979. Antoni blev landskendt som Ølkongen, da han sidste 80'erne lancerede sit eget ølmærke, Christian Firtal, der kun kunne købes i kædens butikker.

Ny ejer 
I 2010 solgtes kæden til det konkurrerende Fleggaard. Kæden overtog Poetzsch i Kruså i efteråret 2016, og valgte af økonomiske årsager at lukke den oprindelige butik inde i selve Kobbermølle by et år senere.

Grænsebutikker

Eksterne henvisninger
 Calle's hjemmeside

Fodnoter

Etableret i 1973
Grænsebutikker
Sydslesvig
Fleggaard
Harreslev
Virksomheder i Flensborg
Høsterkøb

Høsterkøb er en landsby i Nordsjælland med . Høsterkøb er beliggende i Birkerød Sogn fem kilometer sydvest for Hørsholm, fem kilometer øst for Birkerød og 25 kilometer nord for Københavns centrum. Byen tilhører Rudersdal Kommune og er beliggende i Region Hovedstaden. Høsterkøb Kirke ligger i byen.

Ved Den Sorte Død i 1710–1711 døde 100 mennesker, halvdelen af Høsterkøbs beboere.

Historie 

I 1682 bestod Høsterkøb landsby af 6 gårde, 11 huse med jord og 12 huse uden jord. Det samlede dyrkede areal udgjorde 223,4 tønder land skyldsat til 41,65 tønder hartkorn. Dyrkningsformen var trevangsbrug.

Galleri

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),
Scandinavian Park

Scandinavian Park er et 150.000 m² stort indkøbsområde ved Hanved i Sydslesvig i Tyskland, ca. 5 km fra Frøslev Grænse, direkte beliggende ved motorvejen E45/A7.
Det er anlagt ud fra samme idé som med de tyske autohof, kombineret med grænsebutik og indeholder følgende butikker:
 Scandinavian Park – one stop to shop (grænsebutik)
 Mr. Scandis Funpark (legeland)
 Mr. Scandis Carwash (bilvaskehal)
 Mr. Scandis Truckwash (lastbilvaskehal)
 Mr. Scandis Camperwash
 meCafé
 Burger King
 team tankstation, døgnåben
 Polo (motorcykeludstyr)
 Angel Joe (alt til lystfiskere)
 ibis budget hotel
 Steak'n more (restaurant)
 Orion (erotikshop)
 Spielstation (spillecenter)
 Soundbox (hi-fi udstyr)
 Direkt Express Handewitt (Volkswagen-værksted)
 
Scandinavian Park startede i 2006 efter en planlægningsfase på næsten 3,5 år. Investoren bag Scandinavian Park er købmanden Hans-Werner Petersen, som også er ejer af det flensborgske traditionsfirma Rexim. Virksomheden Rexim Lebensmittelproduktion KG, oprettet i 1974, er blevet til et begreb indenfor kakao, bagværk, nødder, tørret frugt, slik, vin og spiritus i Tyskland og Skandinavien. 

Scandinavian Park og dets grænsebutik har desuden skabt flere hundrede arbejdspladser i regionen omkring Flensborg.

Eksterne henvisninger
 Scandinavian Parks hjemmeside 

Grænsebutikker
Indkøbscentre i Flensborg
Sydslesvig
Hanved
Etableret i 2006
Erika Eleniak

Erika Eleniak (født 29. september 1969) er en amerikansk Playmate og skuespiller, bedst kendt for sin rolle som livredderen Shauni McClain i tv-serien Baywatch, som hun spillede i 47 episoder, 1989-1992.

Udvalgte film 
 E.T.: The Extra-Terrestrial (1982)
 The Blob (1988)
 Under Siege (1992)
 The Beverly Hillbillies (1993)
 Chasers (1994)
 Bordello of Blood (1996)
 Dracula 3000 (2004)

Litteratur / kilder 
 Nicolas Barbano: Voksede op med druk og heavy metal! (PS Pige-Special nr. 8, 1994)

Reference

Eksterne henvisninger 

 
 Officiel hjemmeside 

Skuespillere fra Californien
Baywatch
Poetzsch Kruså

Poetzsch Kruså var en grænsebutik ved Kobbermølle (tysk: Kupfermühle) i Sydslesvig i Tyskland. Firmaet blev grundlagt i 1921 ved den gamle toldvej (lidt vest for den nuværende grænseovergang ved Kruså). En af de vigtige salgsvarer var bananer, derfor kom stedet hurtig til at hedde Banan-Alléen. Omkring 1960'erne blev den nye grænseovergang indviet og butikken også flyttet til den nuværende placering. Butikken har i 2009 undergået en omfattende ombygning og modernisering. Mange vil nok kunne huske hvordan kundevognen skulle køre ned separat med lift, da butikken lå i flere plan.

Virksomhedsovertagelse 
I efteråret 2016 overtog Calle-kæden (Fleggaard-koncernen) butikken, men var i efteråret 2017 nødt at lukke den eksisterende Calle-butik inde i selve Kobbermølle by.

Eksterne henvisninger

Referenser 

Grænsebutikker
Sydslesvig
Virksomheder i Flensborg
Etableret i 1921
Sweet Gwendoline

Sweet Gwendoline er hovedpersonen i en række amerikanske bondage-tegneserier af den engelske tegner John Willie, udgivet i 1950'erne og 1960'erne. Sweet Gwendoline er i dag givetvis det mest berømte bondage-ikon næst efter Bettie Page.

Tegneserien dannede udgangspunkt for Just Jaeckins film Gwendoline (1984) med Tawny Kitaen i titelrollen.

Kilder 
 Nicolas Barbano: Et portræt af en bondage-legende: Sweet Gwendoline (PS Pige-Special nr. 8, 1994)
 Nicolas Barbano: Gwendoline dvd-booklet (Another World Entertainment, 2009)

Tegneseriefigurer
BDSM
James W. Black

Sir James Whyte Black (født 14. juni 1924 i Skotland, 22. marts 2010 i London) var en skotsk farmakolog. Han modtog i 1988 Nobelprisen i medicin for sin forskning, der førte til udviklingen af Propranolol (non-selectiv beta-blokker) og Cimetidine.

Referencer

Eksterne henvisninger 

Nobelprismodtagere i medicin
Farmakologer
Videnskabsfolk fra Storbritannien
Nobelprismodtagere fra Storbritannien
Modtagere af Royal Medal
Otto Duborg

Otto Duborg-Scandinavien Center er en grænsebutik ved Harreslev ved den dansk-tyske grænse. Da Danmark indtrådte i Fællesmarkedet i 1973 valgte den dengang administrerende direktør Otto Duborg at ændre sin købmandsforretning til en decideret grænsehandel – opmuntret af den danske afgiftspolitik. Otto Duborg voksede sig stor gennem 1980´erne og 1990´erne og har siden da været en af de største virksomheder, som betjener prisbevidste danskere, svenskere og nordmænd.

Udover de traditionelle produkter som øl, sodavand, vin og slik har Otto Duborg taget en lang række af kendte danske dagligvarer ind i deres sortiment. Otto Duborg har også enkelte specialbutikker. Der er en stor legetøjsbutik "Duborg Toys", en gaveshop "Die Blaue Elise", en beautyshop og en mindre tøjbutik.

Otto Duborg ligger i hård konkurrence, da der er mange spillere på markedet, som kæmper om markedsandelene. Den nærmeste konkurrent er Poetzsch Padborg, som ligger lige overfor. Derudover ligger Fleggaard og Fakta blot et par hundrede meter længere nede af vejen. Det medfører en hård konkurrence, hvilket er til forbrugernes fordel. 
I 2008 åbnede Otto Duborg i samarbejde med Jacob-Cement Baustoffe et 5.000 m² stort byggemarked ved siden af butikken.

Noter

Eksterne henvisninger 
Otto Duborgs hjemmeside
Otto Duborg Toys
Otto Duborg Byggecenter

Grænsebutikker
Detailvirksomheder fra Tyskland
Virksomheder i Flensborg
Laura San Giacomo

Laura San Giacomo (født 14. november 1962) er en amerikansk skuespiller, bedst kendt for sine roller i filmene Sex, løgn og video (1989) og Pretty Woman (1990), samt for tv-serien Just Shoot Me!, hvor hun spillede rollen som Maya Gallo i 149 episoder (1997-2003).

Litteratur / kilder 
 Nicolas Barbano: Sex, løgn og Laura San Giacomo! (PS Pige-Special nr. 11, 1994)
 Susan Karlin: Guest Shot: Laura San Giacomo (Playboy, marts 2002)
 G.J. Donnelly: Q&A with Laura San Giacomo (TV Guide nr. 32, 2007)

Eksterne henvisninger 

 

Skuespillere fra New Jersey
Humledal

Humledal kan henvise til flere stednavne på Bornholm i Danmark:
 Humledal (Allinge-Sandvig Sogn) – bebyggelse i Allinge-Sandvig Sogn
 Humledal (Olsker Sogn) – bebyggelse i Olsker Sogn
Torkilstrup

Torkilstrup kan henvise til flere stednavne i Danmark:
 Torkilstrup (Falster) – bebyggelse i Torkilstrup Sogn
 Torkilstrup Huse – bebyggelse i Torkilstrup Sogn
 Torkilstrup Kirke – kirke i Torkilstrup Sogn
 Torkilstrup Sogn – sogn på Falster i Guldborgsund Kommune
 Torkilstrup (Lejre Kommune) – landsby i Kirke Såby Sogn
Phoebe Cates

Phoebe Cates (født 16. juli 1963) er en amerikansk skuespiller, bedst kendt for sine teenageroller i filmene Fast Times at Ridgemont High (1982) og Gremlins (1984).

Hun er gift med skuespilleren Kevin Kline og ejer butikken Blue Tree på Madison Avenue i New York.

Litteratur / kilder 
 Eden Lewis: From first class to final class (Prevue, oktober 1983)
 Robert Greenberger: Learning to Love 'Gremlins''' (Starlog nr. 84, juli 1984)
 Nicolas Barbano: Phoebe Cates'' (PS Pige-Special nr. 12, 1994)

Eksterne henvisninger 

 
 Blue Tree officiel hjemmeside

Skuespillere fra New York
personer fra New York City
Mýrdalsjökull

Mýrdalsjökull (dansk Den sumpede dals gletsjer) er den fjerde største gletsjer på Island og ligger i nærheden af bygden Vík í Mýrdal ca. 180 km fra Reykjavík på Islands sydlige kyst. Dens udløber i vest er den vulkanske Eyjafjallajökull. Mýrdalsjökulls areal er 595 km² og højeste punkt er 1.493 meter over havet. 

Mýrdalsjökulls iskappe hviler på et højtliggende basaltplateau, det vulkanske Katla-massiv, der rejser sig over den lavtliggende kystslette mod syd. Mange gletsjere, de såkaldte udløbsgletschere, glider ned fra iskappen. Den største, Kötlujökull, flyder langt ud i lavlandet mod sydøst som en stor hovformet forlandsgletscher. Iskappens nordside udmunder derimod på en højslette og er et eksempel på en såkaldt fladlandsgletscher

Gemt under Mýrdalsjökulls brede skjold ligger Vulkanen Katla som har en kraterdiameter på ca. 10 kilometer og Calderaens dybde udgør ca. 500 til 700 m. 

Når den er i udbrud smelter store mængder is, og vand og lava strømmer ukontrolleret ned mod havet og truer særlig bygden Vík, som kun ligger ca. 7 km fra Myrdalsjökulls sydligste rand. 
Vulkanen er ikke bare aktiv, men den er også på overtid når det gælder udbrud. De lokale indbyggerne frygter at et udbrud kan udløse en vandmængde fra gletsjeren, som kan være stor nok til at udslette hele landsbyen. Kirken i Vík, som ligger på et højdedrag, er den eneste bygning hvor de kan være i sikkerhed, hvis der kommer et udbrud.

Vulkanens sidste udbrud fandt sted 1918 og resulterede i et stort jøkelløb. Man formoder imidlertid også, at der også har været udbrud 1955 og 2000 under gletsjerkappen.

Neden for gletsjeren ligger den 700 km² store slette Mýrdalssandurer som fik sin nuværende form efter vulkanen Elgjás udbrud i 900-tallet. 

Mellem gletsjeren og de to andre gletsjere Tindfjallajökull og Eyjafjallajökull ligger dalen Goðaland.

Den 20. marts 2010 skete der et vulkanudbrud mellem gletsjerne Eyjafjallajökull og Mýrdalsjökull. Udbruddet gav anledning til evakuering af omkring 500 mennesker i to nærliggende landsbyer samt til aflysning af en lang række internationale flyruter til Keflavík International Airport som følge af voldsom røgudvikling fra udbruddet. Udbruddet er ikke under isen på toppen af Eyjafjallajokull, men lidt længere mod øst i den 1 km lange kløft Fimmvörðuháls, som ligger ved vandrestien mellem Þórsmörk og Skógar.

Eksterne henvisninger og kilder 
 En gletschers fortælling om klimaet
 Vulkane Katla 

Gletsjere i Island
Theodosius von Levetzow

Theodosius von Levetzow (født 11. februar 1665 i Kåtrup ved Randers, død 6. maj 1719 på Oksholm) var en dansk officer.

Han var ældste søn af generalløjtnant Hans Friedrich von Levetzow, var født i Kåtrup ved Randers 11. februar 1665. Han blev 1679 kornet ved 1. jyske Rytterregiment, 1682 løjtnant og 1686 ritmester. 1692 gik han til Nederlandene og blev ansat ved Carl Rudolph af Württemberg-Neuenstadts danske rytterregiment, fra 1693 som major, men forlod 1696 tjenesten, sagtens i anledning af sit eget ægteskab og faderens død. Han blev gift 1. gang 1695 med Clara von Grabow (1676-1701), datter af Hans Rudolf von Grabow til Lüswitz i Mecklenburg, 2. gang 1704 med Anna Margrethe von Brockdorff (18. juli 1682 – 11. april 1763), datter af Ditlev Brockdorff til Rohlsdorf. Foruden Oksholm, som Levetzow arvede efter faderen, købte han 1701 Estrup ved Kolding, som han dog snart igen solgte, og 1705 Bygholm ved Horsens. Om han i disse år har gjort krigstjeneste, er uvist, men rimeligt, da han kaldes oberst og 1710, da der efter slaget ved Helsingborg skete store forandringer i besættelsen af de højere militære poster, udnævntes til generalmajor. Han deltog i de efterfølgende felttog i Nordtyskland og viste sig bl.a. ved belejringen af Wismar 1711 og ved slaget ved Gadebusch 1712 som en tapper og energisk fører. 1715 udnævntes han til generalløjtnant, 1717 til hvid ridder. Han døde 6. maj 1719 på Oksholm. Levetzow var den eneste af 7 brødre, der forplantede slægtens danske gren, som dog nu igen er blevet tysk.

Kilder 
 H.W. Harbou, "Levetzow, Theodosius", i: C.F. Bricka (red.), Dansk Biografisk Lexikon, København: Gyldendal 1887-1905.
 Samlinger til Jydsk Historie og Topografi, 2. række, III, 42.
 Danmarks Adels Aarbog 1890, s. 325.

Generalløjtnanter fra Danmark
Theodosius 1
Danskere i 1600-tallet
Danskere i 1700-tallet
Godsejere fra Danmark
Riddere af Dannebrog (1671-1808)
Personer i Den Store Nordiske Krig fra Danmark-Norge
Personer i Dansk Biografisk Leksikon
Theodosius von Levetzau

Theodosius von Levetzau (døbt 24. november 1742 på Frydendal – 6. oktober 1817 i Kiel) var en dansk stiftamtmand.

Han var en søn af gehejmeråd Hans Frederik von Levetzau, fødtes 1742 (døbt 24. november) på Frydendal, blev allerede 1749 titulær kammerjunker, udnævntes 1763 til tjenstgørende kammerjunker hos Arveprins Frederik, beskikkedes 1768 i henhold til en kongelig ordre til stiftamtmand over Ribe Stift og amtmand i Riberhus Amt, udnævntes 1781 ved kabinetsordre til stiftamtmand over Aalborg Stift samt amtmand over Aalborghus, Åstrup, Børglum og Sejlstrup Amter, men indgav allerede 1792 ansøgning om på grund af svageligt helbred at måtte blive afskediget med pension, hvilket dog først det følgende år bevilgedes ham, samtidig med at den store omordning af landets amtmandsembeder besluttedes. Han døde 6. oktober 1817 i Kiel. 1776 blev han kammerherre, 1777 hvid ridder, 1784 gehejmeråd og 1808 gehejmekonferensråd.

4. maj 1768 ægtede han Caroline Sophie komtesse Holck (1742 i Nyborg – 23. oktober 1811 i Horsens), en datter af generalløjtnant, grev Christian Christopher Holck.

Kilder 
 Georg Kringelbach, "Levetzau, Theodosius", i: C.F. Bricka (red.), Dansk Biografisk Lexikon, København: Gyldendal 1887-1905.

Theodosius 2
Stiftamtmænd over Ribe Stift
Stiftamtmænd over Aalborg Stift
Amtmænd fra Danmark
Danskere i 1700-tallet
Danskere i 1800-tallet
Riddere af Dannebrog (1671-1808)
Personer i Dansk Biografisk Leksikon
Kammerherrer fra Danmark
Gehejmekonferensråder fra Danmark
Lars Åkirke

Lars Gunner Åkirke (20. marts 1926 i Gørlev – 20. august 2004 i Tibirke) var en dansk kunstmaler og grafiker. Han skiftede i 1948 efternavn fra Larsen til Aakirke, og ændrede senere skrivemåden til Åkirke. Han blev i 1953 gift med kunstmaleren Vibeke Alfelt. Parret er begravet på Tibirke Kirkegård.

Uddannelse: Kunstakademiet i København 1946 – 1951.

Kunstformer: Oliemaleri på lærred, akvarel og grafik.

Blev i 1966 medlem af Kunstnersammenslutningen Grønningen.

Af mere specielle værker kan nævnes:
 4 gavlmalerier (17 x 13 m) i bebyggelsen Ladegårdsparken i Holbæk, 1996. (En opgave hvor 11 kunstnere, heraf 10 fra Grønningen, udsmykkede i alt 44 husgavle).
 6 mosaikker på "Byporten" i Helsinge, 2004. (På Byportmuren ud mod Rådhusvej, 3 mosaikker på hver side af "byporten").

Vejen "Åkirkesvej" i Tibirke, 3220 Tisvilde, er opkaldt efter Lars Åkirke.

Litteratur 

 "Skitse af et Kunstnerægtepar", Knud Meister, 1979, udgivet af Knudtzon (Knudtzon.dk).
 "Bille, Åkirke, Therkildsen og Alfelt" af Viggo Bentzon (Bentzon.info ), artikel i Årbog 2005 fra Vejby-Tibirke Selskabet. Artiklen som pdf-fil.
 "Tibirke Lunde: Lars Åkirke" af Hans Kurt Jacobsen, artikel i "Jubilæumskatalog 2006 om kunstnere og deres boliger", Vejby-Tibirke Selskabet. Artiklen som pdf-fil.

Kilder og eksterne henvisninger 
 
 Hjemmeside for Lars Åkirke: Aakirke.dk 

(Det kan bemærkes, at Aakirke.dk  og Weilbachs Kunstnerleksikon angiver forskellige årstal for hvornår Lars Åkirke og Vibeke Alfelt blev gift. Der oplyses hhv. 1953 og 1952. Ligeledes er der en divergens for årstallet for Lars Åkirke's optagelse på Kunstakademiet. De 2 kilder oplyser hhv. 1947 og 1946).

 Lars Åkirke på Grønningens hjemmeside .
 Om mosaikker på "Byporten" i Helsinge: "Om Helsinge Kommune", i afsnittet 'Årets kunstner'. (Helsinge Kommune blev i 2007 en del af Gribskov Kommune).
 Foto af "Byporten" i Helsinge .

Eksterne henvisninger 
 

Malere fra Danmark
Grafikere fra Danmark
Danskere i 1900-tallet
Hans Frederik Levetzau

Ikke at forveksle med Hans Friedrich von Levetzow

Hans Frederik Levetzau (27. november 1711 på Bygholm – 16. september 1763 på Bygholm) var justitiarius (dommer) i Højesteret og stiftamtmand. Han var far til Niels Krag Levetzau.

Han var søn af generalløjtnant Theodosius von Levetzow, var født på Bygholm 27. november 1711, blev efter sin hjemkomst fra udlandet 1737 kammerjunker og assessor i Højesteret, 1741 konferensråd, 1742 kammerherre, 1747 deputeret i Admiralitets- og Generalkommissariatskollegiet, fik 1750 det hvide bånd og udnævntes 1752 til stiftamtmand over Århus Stift samt amtmand over Havreballegård og Stjernholm Amter, hvorfra han 1758 kaldtes tilbage til København som justitiarius i Højesteret med titel af gehejmeråd. Han døde 16. september 1763 på Bygholm, som han tillige med Oksholm havde arvet efter sin få måneder forud bortkaldte moder; desuden ejede han Ålegård (Skræm Sogn).

Levetzau havde 22. september 1741 ægtet Sophie von Eynden (f. 23. juni 1718), datter af generalløjtnant Albrecht Philip von Eynden. Hun solgte 1765 Bygholm, men beholdt Oksholm til sin død i Odense 1. januar 1795.

Kilder 
 G.L. Wad, "Levetzau, Hans Frederik", i: C.F. Bricka (red.), Dansk Biografisk Lexikon, København: Gyldendal 1887-1905.
 Danske Herregaarde III: Oxholm; XVII: Bygholm.
 Danmarks Adels Aarbog 1890, s. 326.
 Samlinger til jydsk Historie og Topografi, 2. række III, 42. 55 f.

Hans Frederik 2
Stiftamtmænd over Århus Stift
Amtmænd fra Danmark
Godsejere fra Danmark
Danskere i 1700-tallet
Højesteretspræsidenter fra Danmark
Riddere af Dannebrog (1671-1808)
Personer i Dansk Biografisk Leksikon
Kammerherrer fra Danmark
Gehejmeråder fra Danmark
Hans Friedrich von Levetzow

Ikke at forveksle med Hans Frederik Levetzau

Hans Frederik von Levetzow (født 15. januar 1630, død 22. juli 1696 på Oksholm) var en tysk officer i dansk tjeneste.

Han var søn af Heinrich von Levetzow til Mistorf osv., mecklenburgsk landråd, og Leveke Dorothea von Cölln. Han var født 15. januar 1630 og trådte under Karl Gustav-krigene i dansk tjeneste. 1660 stod han som oberstløjtnant ved Christian Urnes rytterregiment, da han var så «uheldig» at undlive en trompeter. Regimentet opløstes snart efter, men Levetzow blev i Danmark. Han fik udlagt gods i Nørhald Herred i stedet for pension og boede i Kåtrup (Asferg Sogn), indtil han 1668 købte herregården Oksholm ved Limfjordens nordre bred. Endvidere erhvervede han Nørre Elkær, ligeledes i Vendsyssel, og Store Restrup på Limfjordens søndre side. Han ægtede 11. november 1661 Lucia Emerentia von Brockdorff (f. 4. november 1640), datter af Theodosius von Brockdorff til Vindeby, og blev 1670 naturaliseret som dansk adelsmand.

1672 kom Levetzow atter til aktiv tjeneste ved sjællandske Rytterregiment og blev 1675 oberst for 1. jyske Regiment, som han førte i Mecklenburg samme år og i Skåne 1676. Han nævnes flere gange som en heldig partigænger, og blandt det bytte, han gjorde, var efter traditionen en altertavle, som han skænkede sin sognekirke på Øland. I slaget ved Lund blev Levetzow såret og i begyndelsen af 1677 forfremmet til generalmajor, i hvilken egenskab han deltog i de påfølgende felttog. Efter fredsslutningen fik han inspektion over rytteriet i Jylland og blev 1683 hædret med det hvide bånd. Han var med ved toget til Ratzeburg 1693, og under dette døde hans hustru 11. september i lejren ved Schnakenbek. Året efter tog Levetzow sin afsked med generalløjtnants karakter. Tillige havde han titel af gehejmeråd. 22. juli 1696 døde han på Oksholm.

Kilder 
 H.W. Harbou, "Levetzow, Hans Frederik", i: C.F. Bricka (red.), Dansk Biografisk Lexikon, København: Gyldendal 1887-1905.
 Samlinger til Jydsk Historie og Topografi, 2. række III og 3. række I.
 Danmarks Adels Aarbog 1890, s. 325.

Eksterne henvisninger 
 

Hans Friedrich
Generalløjtnanter fra Danmark
Godsejere fra Danmark
Danskere i 1600-tallet
Personer i Den Skånske Krig fra Danmark-Norge
Personer i Karl Gustav-krigene fra Danmark-Norge
Riddere af Dannebrog (1671-1808)
Personer i Dansk Biografisk Leksikon
Kavaleriofficerer fra Danmark
Gehejmeråder fra Danmark
Miguel Monteiro

Luís Miguel Brito Garcia Monteiro normalt bare kendt som Miguel Monteiro eller bare Miguel (født 4. januar 1980 i Lissabon, Portugal) er en tidligere portugisisk fodboldspiller, der spillede som højre back senest hos den spanske La Liga-klub Valencia CF. Han nåede i karrieren som professionel at spille for de portugisiske klubber Estrela Amadora og Benfica og som sagt også for Valencia.

Miguel blev i 2004 portugisisk pokalvinder med Benfica, og i 2005 var han også med til at vinde mesterskabet. Efter skiftet til Valencia CF var han her med til at vinde Copa del Rey i 2008.

Landshold 
Miguel står (pr. september 2010) noteret for 59 kampe og én scoring for Portugals landshold, som han debuterede for den 12. februar 2003 i en venskabskamp mod Italien. Han repræsenterede efterfølgende sit land ved EM i 2004 på hjemmebane, hvor portugiserne nåede finalen, og var desuden med til VM i 2006, EM i 2008 og VM i 2010.

Titler 

Portugisisk mesterskab
 2005 med SL Benfica

Portugisisk pokalturnering
 2004 med SL Benfica

Copa del Rey
 2008 med Valencia CF

Eksterne henvisninger 
 BDFutbol spillerinfo

Fodboldspillere fra Portugal
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Fodboldspillere fra S.L. Benfica
Fodboldspillere fra Valencia CF
Personer fra Lissabon